Kamu bisa jelasin ke aku soal Bahau dalam bahasa melayu?

Bahau  ialah sebuah bandar di dalam daerah Jempol, Negeri Sembilan. Ia terletak 11 km dari Bandar Seri Jempol dan 24 km dari Kuala Pilah. Pusat bandarnya yang bersaiz sederhana terdapat satu jalan utama (Jalan Besar ) dan 4 lagi jalan lain , dan sebuah stesen bas ,dan sebuah stesen keretapi KTM.

Stesen bas disini menempatkan bas United, Eng Giap, dan SKB. Stesen keretapi Bahau pula adalah bagi line Pantai Timur iaitu line Gemas - Bahau - Mentakab - K.Lipis - Tumpat.

Bandar ini berkembang dan kini terdapat pasaraya Lotus's , pasaraya  Econsave, Upwell Mall, dan Pasaraya Gold. Restoran fastfood KFC juga terdapat di dalam bandar ini. Kawasan komersial Taman ACBE dan Taman Sornam yang bersebelahan dengan SK St Aidan memanjangkan lagi kawasan bandar ini, dan kini bangunan komersial baharu sedang dibina berhampiran dengan SMK Datuk Mansor lalu menjadikan bandar ini sibuk dengan ramai penghuni.

Bandar Bahau adalah destinasi membeli-belah utama bagi penduduk penduduk dari gugusan ladang sawit dan getah Felda yang luas dari mukim Pasoh, Sg Lui, Serting, dan Palong. Kebanyakan penduduknya bekerja dalam sektor pertanian, perladangan , diikuti sektor perkhidmatan dan perniagaan.

Antara tempat yang menarik di sini ialah Teratak Za'ba, Jalan Penarikan dan Bukit Taisho.

Terdapat sebuah kampung yang diberi nama Kampung Jambu Lapan dimana wujudnya laluan bersejarah yang lebih dikenali sebagai jalan Penarikan. Berdasarkan sumber maklumat yang boleh dipercayai, Hang Tuah, pahlawan dari Melaka yang terulung, sering menggunakan laluan ini.